पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पीड़ितों को जरूरत पड़ने पर ऑक्सीजन की कमी न हो इसके लिए सरगुजा संभाग में 4 नए ऑक्सीजन प्लांट की मंजूरी मिल गई है। मंत्री अमरजीत भगत की मांग पर मुख्यमंत्री भूपेश बघेल ने इसकी मंजूरी देते हुए तत्काल प्लांट शुरू कराने को कहा है।
अम्बिकापुर शहर से लगे कालीघाट, बतौली, राजपुर और बगीचा में प्लांट लगाए जाएंगे। एक प्लांट पर करीब डेढ़ करोड़ खर्च होगा। 2 प्लांट निजी क्षेत्र से जबकि 2 सरकार लगाएगी। निजी क्षेत्र में प्लांट लगाने के लिए 8 लोग आगे आये हैं। कम्पनी मशीन देने के लिए तैयार है और कहा है कि शेड तैयार कर उत्पादन शुरू कर देंगे।
केस बढ़ रहे, ऑक्सीजन की खपत भी बढ़ रही
सरगुजा में कोरोना का संक्रमण बढ़ रहा है। इससे ऑक्सीजन की खपत बढ़ रही है। नैनपुर प्लांट में लोड बढ़ने के बाद ऑक्सीजन की डिमांड बढ़ गई थी। कर्मचारियों के कोरोना पॉजिटिव होने के बाद प्रशासन ने श्रमिकों को भेजा था। मंत्री अमरजीत भगत ने स्थिति को देखते हुए दूसरे जिले से भी वैकल्पिक व्यवस्था करने को कहा था।
हर घंटे में 70 सिलेंडर भरे जाएंगे
चारों प्लांट तैयार होने से सरगुजा संभाग में ऑक्सीजन पर्याप्त मात्रा में मिलने लगेगी। एक प्लांट से हर घंटे में 70 सिलेंडर भरे जाएंगे। इससे जिले के अलावा प्रदेश में जहां जरूरत होगी वहां ऑक्सीजन की सप्लाई की जाएगी।
अभी नैनपुर प्लांट से सप्लाई
सरगुजा के अलावा संभाग के कई जिलों में अभी सूरजपुर जिले के नैनपुर प्लांट से ऑक्सीजन की सप्लाई हो रही है। केस बढ़ने के बाद यहां दबाव बढ़ा है। यहां कई कर्मचारी पॉजिटिव हो गए है। जबकि संभाग में राेज एक हजार सिलेंडर की जरूरत पड़ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva zho_Hant eng_Latn